
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 156
                                                           din 28 septembrie 2017
            privind trecerea în administrarea Municipiului Sighişoara a unor spaţii aflate în administrarea unităţilor de învăţământ

 Consiliul Local al Municipiului Sighişoara, întrunit în şedinţă ordinară,   
 Luând act de proiectul de hotărăre şi referatul de aprobare al Primarului municipiului, în calitate de iniţiator, înregistrat cu nr. 24.416/13.09.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administrației publice locale, republicată, cu modificările și completările ulterioare;

Având în vedere adresa nr. 1951/18.11.2015, înregistrată la unitatea noastră sub nr. 26993/18.11.2015, adresa nr. 265/10.02.2017, înregistrată la instituţia noastră sub nr. 3283/10.02.2017 și adresa nr. 2341/15.11.2016, înregistrată la instituţia noastră sub nr. 27982/15.11.2016, înaintate de Liceul Tehnologic nr. 1 Sighişoara, prin care acesta ne aduce la cunoștință faptul că unitatea de învățământ nu mai desfăşoară activitate instructiv-educativă în următoarele locații:

- Clădire școală internat situată în str. Nicolae Bălcescu nr. 4, Sighişoara, pe terenul înscris în C.F. 3971, nr. cadastral 965/2, în suprafaţă de 170 mp., evidenţiată în Lista Mijloacelor fixe luna iunie anul 2017 la poziția 10;

- Clădire atelier sudură M.I.U., situată în str. George Coșbuc nr. 19, Sighişoara, pe terenul înscris în C.F. 54726 (CF vechi 850), nr. top. 971, în suprafață de 540 mp., evidențiată în Lista Mijloacelor fixe luna iunie anul 2017 la poziția 9;

- Clădire pentru baie M.I.U., situată în str. George Coșbuc nr. 19, Sighişoara, imobil înscris în C.F. 52778 (CF vechi 6966 (A+1), nr. top. 972, evidențiată în Lista Mijloacelor fixe luna iunie anul 2017 poziția 7;  


Având în vedere prevederile art. 2 din Hotărârea nr. 24/09.02.2017 a Consiliului de Administraţie al Liceului Tehnologic Nr. 1 Sighişoara;

Având în vedere că aceste spaţii cu destinaţia de utilitate în procesul instructiv-educativ al unității de învățământ nu mai sunt necesare unității şcolare, şi că se impune preluarea în administrarea Municipiului Sighișoara, care poate valorifica astfel spațiile excedentare ale unităților de învățământ preuniversitar de stat, în vederea creșterii veniturilor la bugetul local al unității administrativ teritoriale şi degreva unitățile de învățământ, de cheltuielile cu întreținerea acestor spații;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile Legii nr. 287/2009 privind Codul civil, republicat, cu modificările şi completările ulterioare;

  
Având în vedere prevederile art. 112 alin. (2) din Legea nr. 1/2011, Legea educației naționale, cu modificările și completările ulterioare;

Având în vedere că imobilele nu fac obiectul Legii nr. 10/2001, republicată, cu modificările şi completările ulterioare şi Legii nr. 247/2005;

Având în vedere Raportul de specialitate al Direcției Administrarea Patrimoniului, înregistrat cu nr. 24.415/13.09.2017, prin care se propune trecerea în administrarea Municipiului Sighișoara a unor spații aflate în administrarea unităților de învățământ, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” și „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,
    H O T Ă R Ă Ş T E:
Art. 1. Se aprobă trecerea în administrarea Municipiului Sighişoara a spaţiului Clădire școală internat, situat în str. Nicolae Bălcescu, nr. 4, Sighişoara, pe terenul înscris în C.F. 3971, nr. cadastral 965/2, în suprafaţă de 170 mp., evidenţiat în Lista Mijloacelor fixe luna iunie anul 2017, la poziția 10.

Art. 2. Se aprobă trecerea în administrarea Municipiului Sighişoara a spaţiului Clădire pentru baie M.I.U., situat în str. George Coșbuc, nr. 19, Sighișoara, pe terenul înscris în C.F. 54726 (CF vechi nr. 850), nr. top. 971, în suprafață de 540 mp., evidențiat în Lista Mijloacelor fixe luna iunie anul 2017, la poziția 7.  

Art. 3. Se aprobă trecerea în administrarea Municipiului Sighişoara a spaţiului Clădire atelier sudură M.I.U., situat în str. George Coșbuc, nr. 19, Sighișoara, înscris în C.F. 52778 (CF vechi 6966 (A+1), nr. top. 972, evidențiat în Lista Mijloacelor fixe luna iunie anul 2017, la poziția 9.

Art. 4. Preluarea imobilelor identificate potrivit articolelor precedente din prezenta hotărâre se va face pe bază de proces-verbal de predare-primire.
Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, Compartimentul Spațiu Locativ-Direcţia Administrarea Patrimoniului, Biroul Buget, Contabilitate, Salarizare - Direcția Economică  şi Liceul Tehnologic nr. 1 Sighișoara. 

Art. 6. Prin grija d-nei Bizo Anca, Secretarul Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.sighisoara.ro.
PREŞEDINTE DE ŞEDINŢĂ,

  

     Matei Ovidiu – Daniel   
                                                                                        Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Biroul Buget, Contabilitate, Salarizare - Direcţia Economică;

  1 ex. Direcţia Administrarea Patrimoniului; 
  1 ex. Compartimentul Spațiu Locativ;

  1 ex. Liceul Tehnologic nr. 1 Sighişoara.

10 ex. 

B.A.

